laion/Wikipedia-Exotic huggingface dataset:
Šurany

Šurany (kuni 1927. aastani Veľké Šurany, ungari keeles Nagysurány, saksa keeles Schuran) on linn Slovakkias Nitra maakonnas Nové Zámky ringkonnas. Šurany on raudteesõlm. Šurany asub Nitrast ligikaudu 26 km lõunas ja Nové Zámkyst umbes 11 km põhjas. Asulat on esmamainitud 1138. aastal. Aastatel 1663–1684 oli asula Osmanite riigi võimu all. Šurany sai linnaõigused 1832. aastal. Linna ehitati suhkruvabrik 1854. aastal. Suhkrutootmine lõpetati seal 2000. aastal. Slovakkia 2021. aasta rahvaloenduse andmetel oli Šurany elanikest slovakke 91,19%, ungarlasi 0,59%, tšehhe 0,5% ja mustlasi 0,21%. Rahvus oli teadmata 6,9%-l elanikest. Sčítanie obyvateľov, domov a bytov 2021 na Slovensku História mesta Mesto Šurany. Vaadatud 26. novembril 2023 Number of population by ethnicity in the municipality Šurany at 1. 1. 2021 Sčítanie obyvateľov, domov a bytov 2021. Vaadatud 26. novembril 2023
Sankt Martin

Sankt Martin on mitme asula ja haldusüksuse nimi: Sankt Martin, vald Austrias Alam-Austria liidumaal. Sankt Martin, asula ja vald Saksamaal Rheinland-Pfalzis. Sankt Martin am Tennengebirge, asula ja vald Austrias Salzburgi liidumaal. Sankt Martin im Sulmtal, vald Austrias Steiermargi liidumaal. Sankt Martin bei Lofer, asula ja vald Austrias Salzburgi liidumaal. Sankt Martin am Wöllmißberg, asula ja vald Austrias Steiermargi liidumaal. Sankt Martin am Grimming, asula ja vald Austrias Steiermargi liidumaal. St. Martin, Austrias Burgenlandi liidumaal Sankt Martin an der Raabi vallas. St. Martin, asula Šveitsis Graubündeni kantonis. Saint-Martini saar Püha Martin
Viltroostelised

Viltroostelised (Cronartiaceae) on sugukond kandseeni. Cronartium
Cronartium

Cronartium on perekond kandseeni. Cronartium flaccidum – viltrooste pojengil Cronartium pini – end. männi-koorepõletik Cronartium andmebaasis eElurikkus
GUPVI

GUPVI ehk NKVD sõjavangide ja interneeritute peavalitsus (vene keeles Главное управление по делам военнопленных и интернированных) oli NKVD, hiljem Siseministeeriumi, struktuuriüksus, mis vastutas sõjavangilaagrite eest Nõukogude Liidus 1939–1953 aastatel. GUPVI asutati NKVD struktuuriüksusena septembris 1939 peale Nõukogude Liidu sissetungi Poolasse. Algseks nimeks oli sõjavangide valitsus (управление по делам военнопленных), detsembris 1939 nimetati see sõjavangide ja interneeritute valitsuseks ning peavalitsuseks muudeti see jaanuaris 1945. 1951. aastal reorganiseeriti GUPVI uuesti sõjavangide ja interneeritute valitsuseks. 1939. aastal loodi laagrid Poola sõjavangide jaoks, kellele lisandusid 1940. aastal annekteeritud Eestist, Lätist ja Leedust interneeritud Poola kodanikud. 1939–1940 lisandusid laagritesse Talvesõjas vangistatud Soome sõjavangid ning 1941–1945 Saksamaa ja teiste Teljeriikide sõjavangid. 1942–1944 tegutsesid GUPVI alluvuses ka erilaagrid Saksa sõjavangistusest naasnud punaarmeelaste, Saksa tagalasse jäänud sõjaväeteenistuseas meeste ning tsiviilisikute, keda kahtlustati koostöös sakslastega, ehk niinimetatud "erikontingendi" jaoks. 19. juulil 1944 määras siseasjade rahvakomissar erilaagrid NSV Liidu NKVD GULAGi koosseisu. 1945. aastal ühes Jaapanile sõja kuulutamisega loodi vangilaagrid Mandžuurias. Enamus sõjavangidest repatrieeriti kodumaale 1950. aastaks. 1939–1953 käis laagritest ja sõjavangide ning interneeritute tööüksustest läbi umbes 4,2 miljonit inimest, seal hulgas üle kahe miljoni Saksa sõjavangi ning üle 600 000 Jaapani sõjavangi. 1939–1943: Pjotr Soprunenko 1943–1945: Ivan Petrov 1945–1947: Mihhail Krivenko 1947–1949: Tarass Filippov 1949–1950: Ivan Petrov (kohusetäitja) 1950–1953: Amajak Kobulov GULAG Nõukogude sõjavangilaagrid Eestis Nekrasov, Vladimir Filippovich (2002). MVD of Russia: An Encyclopedia (МВД России: энциклопедия). Lk 540-541. ISBN 5-224-03722-0. Peeter Kaasik, "Nõukogude Liidu sõjavangipoliitika Teise maailmasõja ajal ja sõjajärgsetel aastatel: sõjavangide kinnipidamissüsteem Eesti näitel ja hinnang sõjavangide kohtlemisele rahvusvahelise õiguse järgi", 2012, ISBN 9789949290550 Kaasik 2012, lk 81
Štúrovo

Štúrovo (kuni 1948. aastani Parkan, ungari keeles Párkány, saksa keeles Gockern) on linn Slovakkias Nitra maakonnas Nové Zámky ringkonnas. Štúrovo asub Doonau vasakul kaldal Ungari piiri ääres. Teisel pool Doonaud asub Ungari linn Esztergom. Štúrovo on Slovakkia kõige lõunapoolsem linn. Asulat on esmamainitud 1075. aastal. Asula oli Osmanite riigi võimu all aastatel 1541–1595 ja 1605–1683. Parkan sai linnaõigused 1724. aastal. 1918. aastal läks linn Ungarilt Tšehhoslovakkia koosseisu. 1948. aastal nimetati Parkan slovaki rahvusliku ärkamisliikumise liidri Ľudovít Štúri (1815–1856) auks ümber Štúrovoks. Slovakkia 2021. aasta rahvaloenduse andmetel oli Štúrovo elanikest ungarlasi 64,43%, slovakke 27,49%, tšehhe 0,8% ja türklasi 0,15%. Rahvus oli teadmata 6,62%. Esztergom, Ungari Bruntál, Tšehhi Castellarano, Itaalia Baraolt, Rumeenia Novi Bečej, Serbia Kłobuck, Poola Budapesti X ringkond (Kőbánya), Ungari Sčítanie obyvateľov, domov a bytov 2021 na Slovensku Štúrovo Slovakia Travel. Vaadatud 26. novembril 2023 O meste v skratke Mesto Štúrovo. Vaadatud 26. novembril 2023 Chris Togneri:Štúrovo: The great misnomer (from our archive) The Slovak Spectator, 29. september 2020. Vaadatud 26. novembril 2023 SK, Štúrovo – A Town of Water and Tolerance Infoglobe, 15. august 2021. Vaadatud 26. novembril 2023 Marián Tkáč:Štúr dorazil do Štúrova Extra Plus, 13. mail 2019. Vaadatud 26. novembril 2023 Number of population by ethnicity in the municipality Štúrovo at 1. 1. 2021 Sčítanie obyvateľov, domov a bytov 2021. Vaadatud 26. novembril 2023
Eesti idufirmade auhinnad

Eesti idufirmade auhinnad (i.k. Estonian Startup Awards) on iga-aastane auhinnagala Eesti parimatele idufirmadele. Üritust korraldavad LIFT99, Estonian Founders Society ja Startup Estonia. Aasta uustulija (i.k. The Big Bang) - Koos Aasta Cleantech idufirma - Comodule Aasta välisasutaja - Avery Schrader (Modash.io) Aasta haridustehnoloogia ettevõte - 99Math Aasta investor (i.k. The Wise Wallet) - Triin Hertmann (äriingel ja Grünfin asutaja Aasta käibekasvataja (i.k. The Revenue Hack) - Comodule Aasta kaitse-ja turvatehnoloogia idufirma - Milrem Aasta süvatehnoloogia idufirma - Pactum Aasta tagasiandja (i.k. The Giving Back Powerhouse) - NAFO Aasta asutaja - Timmu Tõke (ReadyPlayerMe) Aasta uustulija(i.k. The Big Bang) - Lightyear Aasta stereotüüpide purustaja - Merit Valdsalu (Single.Earth) Aasta välisasutaja - Carlos Panigua (Glia) Aasta sektori idufirma: finantstehnoloogia - Veriff Aasta investor (i.k. The Wise Wallet) - Sten Tamkivi (Taavet+Sten) Aasta tagasiandja (i.k. The Giving Back Powerhouse) - Martin Villig Aasta käibekasvataja (i.k. The Revenue Hack) - Bolt Aasta asutaja - Markus Villig (Bolt) Aasta välisasutaja - Vishen Lakhiani (Mindvalley) Aasta stereotüüpide purustaja - Anna Liisa Palatu (Woola) Aasta uustulija (i.k. The Big Bang) - Woola Aasta edukas ettevõte, mis on investoritelt vähe raha kaasanud (i.k The Bootstrap Badger) - Vishen Lakhiani (Mindvalley) Aasta investor (i.k. The Wise Wallet) - Ragnar Sass (äriingel, LIFT99 asutaja) Aasta käibekasvataja (i.k. The Revenue Hack) - Taavi Madiberk (Skeleton Technologies) Aasta tagasiandja (i.k. The Giving Back Powerhouse) - kood/Jõhvi programmeerimiskool Aasta sektori idufirma: SaaS - Kaarel Kotkas (Veriff) Aasta asutaja - Pipedrive asutajad (Timo Rein, Martin Tajur, Martin Henk, Urmas Purde, Ragnar Sass) Aasta sektori idufirma: riistvara - Comodule Suurima mõjuga idufirma (i.k. The Impact Visionary) - Reverse Resources Aasta stereotüüpide purustaja - Ann Runnel Aasta investor (i.k. The Wise Wallet) - Gerri Kodres Aasta tagasiandja (i.k. The Giving Back Powerhouse) - Chasing Unicorns film Aasta uustulija (i.k. The Big Bang) - Salv (ettevõte) Aasta edukas ettevõte, mis on investoritelt vähe raha kaasanud (i.k The Bootstrap Badger) - Multilogin Aasta käibekasvataja (i.k. The Revenue Hack) - Comodule Aasta asutaja - Kaarel Kotkas "Estonian Startup Awards". LIFT99. Vaadatud 26. november 2023. "Estonian Startup Awards 2022 - The Official Wrap-Up!". LIFT99. 27. jaanuar 2023. Vaadatud 26. november 2023. "Estonian Startup Awards 2021". LIFT99. 20. jaanuar 2022. Vaadatud 26. november 2023. "Estonian Startup Awards 2020 - The Winners, The Nominees & Big Trends For 2021". LIFT99. 13. jaanuar 2021. Vaadatud 26. november 2023. "Estonian Startup Awards 2019 - The Fastest, The Biggest, The Most Impactful". LIFT99. 22. jaanuar 2020. Vaadatud 26. november 2023. Estonian Startup Awards koduleht
Moldava nad Bodvou

Moldava nad Bodvou (kuni 1927. aastani Moldava, ungari keeles Szepsi, saksa keeles Moldau an der Bodwa) on linn Slovakkias Košice maakonnas Košice-okolie ringkonnas. Moldava nad Bodvou asub Košice nõos Bodva jõe ääres Ungari piirist 8 km kaugusel, Košicest ligi 23 km edelas. Küla on esmamainitud 1255. aastal. Ürikutes on Moldavat linnaks nimetatud juba 1317. aastal. 1629. aastal kinnitati Moldava linnaprivileege. Slovakkia 2021. aasta rahvaloenduse andmetel oli Moldava nad Bodvou elanikest slovakke 52,39%, ungarlasi 28,11%, mustlasi 15,27%, tšehhe 0,27%, ukrainlasi 0,19% ja russiine 0,12%. Brzozów, Poola Cristuru Secuiesc, Rumeenia Edelény, Ungari Encs, Ungari Karcag, Ungari Budapesti XVIII ringkond (Pestszentlőrinc-Pestszentimre), Ungari Siklós, Ungari Tarcal, Ungari Tišnov, Tšehhi Sčítanie obyvateľov, domov a bytov 2021 na Slovensku Dejiny mesta Moldava nad Bodvou. Vaadatud 26. novembril 2023 Number of population by ethnicity in the municipality Moldava nad Bodvou at 1. 1. 2021 Sčítanie obyvateľov, domov a bytov 2021. Vaadatud 26. novembril 2023
Adolf Szyszko-Bohusz

Adolf Szyszko-Bohusz (1. september 1883 Narva, Peterburi kubermang – 1. oktoober 1948 Kraków) oli poola arhitekt, restauraator ja õppejõud. Adolf sündis Narvas arhitekt Marcelina (neiupõlvenimi Rząśnicka) ja raudteeinsener Polikarp Szyszko-Bohuszi peres. Aastail 1902–1909 õppis ta Peterburis Kõrgemas Kunstikoolis, hiljem täiendas end Austrias ja Saksamaal. Aastail 1910–1912 oli õppejõud Jagiełło ülikoolis ja Jan Matejko Kunstiakadeemias. 1912. aastal siirdus Lvivi, kus ta 1916. aastani pidas loenguid Lvivi Polütehnikumis. 1916. aastal naasis Adolf Szyszko-Bohusz Krakówisse ja asus juhtima Waweli katedraali renoveerimistöid. Nende tööde käigus leiti Wawelist Neitsi Maarja kabel. Aastail 1924–1929 oli ta Krakówi Kunstiakadeemia rektor ja aastail 1932–1939 Varssavi Tehnikaülikooli professor. Arhitektina projekteeris ta Willa Baszta, Józef Piłsudski maja Krakówis ja Poola presidendi Ignacy Mościcki palee Wisłas. Adolf Szyszko-Bohusz suri 65-aastaselt 1. oktoobril 1948. Ta on maetud Rakowicki kalmistule. Poola taassünni orden 1921 Poola teeneterist 1931
Susisaari

Susisaari (rootsi Vargö) on saar Helsingis, mis kuulub Suomenlinna koosseisu. Saare pindala on 0,68 km². Iso Mustasaariga ühendab seda sild. Eraldi saareks on olnud ka Kustaanmiekka, mis aga liideti Susisaariga, kui nendevaheline väike maakitsus pinnasega täideti. Saarel on muuseumilaevana eksponeeritud allveelaev Vesikko, mis oli teenistuses aastail 1936–1944. Lisaks asuvad saarel tollimuuseum ja Ehrensvärdi muuseum. Saarel asub kahe suure kuivdokiga laevatehas, mis kuulub laevafirmale Alfons Håkans. Sealses kuivdokis on 1918. aastal dokitud ka jäämurdjat Suur Tõll. Meremees 2014, nr 2.
Pikku Mustasaari

Pikku Mustasaari (ka Pikku-musta; rootsi Lilla Östersvartö) on saar Helsingis, mis kuulub Suomenlinna koosseisu. Saare pindala on 0,04 km². Saarel tegutseb mereväeakadeemia. Pikku Mustasaari on sildade kaudu ühendatud nii Länsi-Mustasaari kui ka Iso Mustasaariga.
Länsi-Mustasaari

Länsi-Mustasaari (ka Länsi-Musta; rootsi Västersvartö) on saar Helsingis, mis kuulub Suomenlinna koosseisu. Saare pindala on 0,08 km². Länsi-Mustasaari on sillaga ühendatud Pikku Mustasaariga.
Iso Mustasaari

Iso Mustasaari (rootsi Stora Östersvartö) on saar Helsingis, mis kuulub Suomenlinna koosseisu. Saarel asub Suomenlinna kirik. Saarel tegutsevad Suomenlinna muuseum, sõjaväemuuseum ja mänguasjamuuseum. Samuti ka Suomenlinna raamatukogu. Iso Mustasaari on sildade kaudu ühendatud nii Susisaari kui ka Pikku Mustasaariga.
Lonna

Lonna (rootsi Lonnan) on saar Helsingis, mis kuulub Suomenlinna koosseisu. Saare pindala on 0,02 km².
Santa Cruzi saar (California)

Santa Cruz on saar Vaikses ookeanis, üks Kanalisaartest. Pindala 249 km². Saar on künklik, kõrgus kuni 730 meetrit. Kuulub Ameerika Ühendriikidele.
Ott Nõmm

Ott Nõmm (sündinud 23. oktoobril 2004 Pärnus) on Eesti jalgpallur (väravavaht), kes mängib Eesti Premium liiga klubis Pärnu JK Vaprus. Nõmm tegi meeste meistrivõistluste debüüdi 6. juunil 2021 II liigas Vapruse duubli koosseisus Tallinna FC Flora U19 vastu. Eesti kõrgliiga debüüdi tegi Nõmm 16-aastaselt 21. juunil 2021 Viljandi JK Tuleviku vastu. Mäng lõppes tulemusega 0:1, kuid kuna Tuleviku koosseisus oli mänguõigust mitte omav mängija, siis teenis Vaprus 0:- võidu. Nõmm on mänginud Eesti U18 koondises ühe mängu ja U19 koondises 9 mängu. Samuti on kuulunud 2023. aastal U21 koondisse, kuid debüüt on tegemata. Uuendatud seisuga 26. november 2023 Eesti karikas Eesti Superkarikas Ott Nõmm Eesti Jalgpalli Liidu kodulehel Ott Nõmm koondise statistika Eesti Jalgpalli Liidu kodulehel Transfermarkti profiil
SK České Budějovice Dynamo

SK České Budějovice Dynamo on Tšehhi jalgpalliklubi, mis tegutseb České Budějovice linnas. Dynamo mängib hooajal 2023/24 Tšehhi kõrgliigas. 1899 – SK České Budějovice (Sportovní kroužek České Budějovice) 1903 – SK Slavia České Budějovice (Sportovní klub Slavia České Budějovice) 1905 – SK České Budějovice (Sportovní klub České Budějovice) 1949 – TJ Sokol JČE České Budějovice (Tělovýchovná jednota Sokol Jihočeské elektrárny České Budějovice) 1951 – TJ Slavia České Budějovice (Tělovýchovná jednota Slavia České Budějovice) 1953 – DSO Dynamo České Budějovice (Dobrovolná sportovní organizace Dynamo České Budějovice) 1958 – TJ Dynamo České Budějovice (Tělovýchovná jednota Dynamo České Budějovice) 1991 – SK Dynamo České Budějovice (Sportovní klub Dynamo České Budějovice) 1992 – SK České Budějovice JČE (Sportovní klub České Budějovice Jihočeská energetická, a.s.) 1999 – SK České Budějovice (Sportovní klub České Budějovice, a.s.) 2004 – SK Dynamo České Budějovice (Sportovní klub Dynamo České Budějovice, a.s.) Seisuga 21. september 2023. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "Soupiska muži 2023/2024". SK Dynamo České Budějovice. Vaadatud 21. septembril 2023.
Katajanokanluoto

Katajanokanluoto (rootsi keeles Skatakobben) on saar Helsingis pindalaga 0,6 km². Saare kõrvalt liiguvad mööda Katajanokka terminali suunduvad laevad. Lähemad saared on Ryssänsaari ja Lonna. Saarel asub maja, mis rajati 1876. aastal. See sai kannatada tulekahjus 2002. aastal. Alates 2020. aastast on saar vabalt külastatav. Koduleht "Sellest saarest oled sa kindlasti mööda sõitnud. Nüüd on võimalik see ära osta" Delfi Ärileht, 21. märts 2017
Crustoderma

Crustoderma on klassi Agaricomycetes kuuluv kandseente perekond. Crustoderma dryinum – ookernahkis Crustoderma andmebaasis eElurikkus
Santa Cruzi saar

Santa Cruzi saari on maailmas mitu: Santa Cruz on üks Kanalisaartest Californias. Santa Cruz on üks Galápagose saartest. Santa Cruz on Ndeni saare nimevariant. Santa Cruzi saared on saarestik Saalomoni Saarte Temotu provintsis, peasaar on Ndeni.
Sander Kapper

Sander Kapper (sündinud 8. detsembril 1994 Viljandis) on Eesti jalgpallur (poolkaitsja). Ta mängib Eesti Premium liiga klubis Pärnu JK Vaprus. 2015. aastal liitus seni Soomes tugevuselt teises liigas mänginud Kapper värskelt Eesti kõrgliiga koha taganud Viljandi JK Tulevikuga. 2016. aasta hooaja keskel liitus Kapper laenulepingu alusel Tammekaga. Pärast edukat hooaega liitus ta Tammekaga jäädavalt. 2020. aasta hooajaks taasliitus Kapper oma kodulinna Viljandi JK Tulevikuga. 2021. aasta hooajaks taasliitus Kapper Tammekaga. 26. jaanuaril 2023 liitus Kapper Pärnu JK Vaprusega. 2018. aastal mängis Kapper ühe mängu Eesti U23 koondises. Uuendatud seisuga 26. november 2023 Eesti karikas Eesti Superkarikas, Üleminekumängud Viljandi JK Tulevik Esiliiga: 2016 Eesti jalgpallikoondislaste loend Soomest naasnud Kapper ihkab koondisesse Soccernet.ee, 27. veebruar 2015 Poolkaitsjast ilma jäänud Tammeka tõi Viljandist talle asendaja postimees.ee, 19. juuli 2016 Tammekaga liitub Viljandi Tuleviku poolkaitsja jalgpall.ee, 19. juuli 2016 Sander Kapper naaseb Viljandisse ja liitub taas Tulevikuga Sakala.postimees.ee, 9. detsember 2019 Sander Kapper taasliitus Tartu Tammekaga ERR, 15. detsember 2020 Ametlik: Tammekas lepinguta jäänud kogenud ääremängija liitus Vaprusega Soccernet.ee, 26. jaanuar 2023 Sander Kapper Eesti Jalgpalli Liidu kodulehel Sander Kapper koondise statistika Eesti Jalgpalli Liidu kodulehel (arhiveeritud) Transfermarkti profiil
Wilhelm Eduard Weber

Wilhelm Eduard Weber (1804–1891) oli saksa füüsik. Tema järgi on nime saanud SI-süsteemi magnetvoo mõõtühik veeber. Ta oli Halle, Leipzigi ja Göttingeni ülikooli professor. Lõi elektrivoolude vastastikust mõju kirjeldava teooria ja koos C. F. Gaussiga 1832. a absoluutse mõõtühikute süsteemi, mõõtis Maa magnetvälja tugevust ja ehitas 1833. a Saksamaal esimese elektromagnetilise telegraafi. ENE 10. köide, 1998
Karmiinpunane

Karmiinpunane on üks punastest värvitoonidest, värvaine košenilli ehk karmiini tooni meenutav erk-sügavpunane värvus. Karmiinpigment Košenilliga värvitud lõng Andamiks toodud košenilli kujutis asteekide käsikirjas (Codex Mendoza, folio 43r) Kupriit Kinaver kaltsiidis Proustiit Pürargüriit Kuke pea Sügavpunane rubiin Sügavpunane nelgiõis (Dianthus caryophyllus) E. F. Glockeri "Grundriss der Mineralogie ..." nimetab karmiinpunast (karminroth) puhtaimaks punaseks ja punase etalonvärviks; näidismineraalidena toob ta välja rubiini ja kupriidi (Kupferblüthe). Värvuselt veidi sinakamaks loeb sama allikas košenillpunase (cochenilroth) värvitooni, mida kirjeldab kui erkpunast natukese sinisega. Košenillpunase näideteks toob ta kinaveri ja proustiidi või pürargüriidi (Rothgültigerz). 1821. aasta värviõpik "Werner's Nomenclature of Colours" kirjeldab karmiinpunast (carmine red) kui tooni, mis saadakse sinist sisaldava külma lakkpunase ja soojatoonilise verepunase segamisel     , ning toob näidetena loodusest vaarika viljade värvuse, kuke harja värvuse, rubiini värvuse ja nelgiõie tooni.. Prantsuskeelne värvinimetuste portaal pourpre.com kirjeldab karmiinpunast (carmin, carminé) kui sametist sügavpunast värvust ja annab selle vasteks pigem soojade tumedate punaste toonide vahemiku                          RAL Classic värvikaardi toon 3002 Karminrot on košenilli värvi intensiivne sügavpunane      . Veebivärv Carmine on ergas sügavpunane ilma violetse varjundita      või soojema tooniga ja tumedam sügavpunane      . Läti Vabariigi riigilipu äärtes on karmiinpunane väli, mida poolitab kitsas valge triip, mis on viiendik lipu laiusest. Karmiinpunast kasutatakse automargi Porsche mudelitel 911 (2012, 2016–2021), Boxster (2014–2016), 718 Boxster (2017–2021), Cayenne (2012–2018) Cayman (2014–2016). 718 Cayman (2017–2019), Macan (2017–2021), Panamera (2012–2021) ning Taycan (2020, 2021) . Itaalia jalgpalliklubi AS Roma vapivärvid on karmiinpunane ja kuldkollane. Carmin. - pourpre.com "RAL Color Chart | www.RALcolor.com". www.ralcolor.com. Vaadatud 27. novembril 2023. "#99001C Hex Color | RGB: 153, 0, 28 | CARMINE, RED". ColorCombos.com (inglise). Vaadatud 27. novembril 2023. Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 128 A. G. Werner. Werner's nomenclature of colours : with additions... Edinburgh, 1821 https://www.c82.net/werner/#reds https://www.ralcolorchart.com/ral-classic/ral-3002-carmine[alaline kõdulink] red https://htmlcolorcodes.com/colors/carmine/ "Simbolika". saeima.lv (läti). Vaadatud 27. novembril 2023. "Carmine Red (Rennbow) | Porsche Colors | Porsche Club of America Color Wiki". www.rennbow.org. Vaadatud 27. novembril 2023. "Our history". www.asroma.com (inglise). Vaadatud 27. novembril 2023.
Epistemoloogiline solipsism

Epistemoloogiline solipsism on väide, et saab olla kindel ainult oma mõistuse olemasolus. Välise maailma olemasolu ei ole tingimata tagasi lükatud, kuid selle olemasolus ei saa kindel olla. Epistemoloogiline idealism
Epistemoloogiline realism

Epistemoloogiline realism on objektivismi pooldav filosoofiline hoiak, et see, mida saab eseme kohta teada, oleleb inimese meelest sõltumatult. See on epistemoloogilise idealismi vastand.
Epistemoloogiline idealism

Epistemoloogiline idealism on subjektiivne filosoofiline hoiak, et see, mida inimene eseme kohta teab, oleleb ainult selle inimese meeles. See on epistemoloogilise realismi vastand. Epistemoloogiline solipsism
Enchilada

Enchilada on Mehhiko roog, rulli keeratud ja ahjus küpsetatud täidisega maisitortilja, mis on kaetud soolase kastmega. Enchilada täidiseks võib olla muuhulgas liha, juust, oad, kartulid, muud köögiviljad või eelnimetatute kombinatsioonid. Kastmena kasutatakse tšillipipral põhinevaid salsa roja ja mole kastmeid, tomatillol põhinevat salsa verde kastet või juustul põhinevaid kastmeid, nagu chile con queso. Cannelloni Empalme (roog) Enchirito Mehhiko köök New Mexico köök Tex-mex Burrito Mehhiko roogade loend Galvan Rivera, Mariano (1845). Diccionario de Cocina o el Nuevo Cocinero Mexicano en Forma Diccionario (Second ed.). Mexico: Imprenta de I Cuplido. Lk 297. enchiladas. El Cocinero Mexicano o coleccion de los mejores recetas para guisar al estilo americano y de las mas selectas segun el metodo de los cocinas Espanola, Italiana, Francesca e Inglesa, 3 vols. Kd 1. Mexico City: Imprenta de Galvan a cargo de Mariano Arevalo. 1831. Lk 78–88. OCLC 34129684.
Pozole

See artikkel räägib supist. Joogi kohta vaata artiklit pozol. Pozole on Mehhiko köögist pärit supp või hautis. Seda valmistatakse töödeldud maisist ehk nixtamal´ist ja lihast (tavaliselt kana- või sealihast) ning maitsestatakse kapsa, salati, tšillipipra, sibula, küüslaugu, redise, avokaado, salsa või laimiga. Pozole´t tunti Mesoameerikas juba enne Columbust ning seda süüakse Mehhikos ja selle naabermaades nii igapäevaselt kui piduroana. Fricasé Mehhiko roogade loend Suppide loend Menudo (supp) Mehhiko köök
Mumio

Mumio on Kesk-Aasia mäestikes leiduv mäevaha, mägivaik ehk mägipalsam, mille koostisse kuulub nii anorgaanilisi kui ka orgaanilisi aineid. Mumio tekkeprotsess on teadmata, kuid hüpoteetiliselt on tegemist lateksit ja/või vaiku sisaldavate taimematerjalide sajanditepikkuse kõdunemisprotsessi produktiga. Puhas mumio on musta või tumepruuni värvi vees täielikult lahustuv aine. Seda kasutatakse rahvameditsiinis mitmesuguste krooniliste haiguste (sealhulgas seedimishäirete, neeruprobleemide, allergia, astma, günekoloogiliste haiguste, vaevaliselt paranevate haavade-haavandite korral) ja äkiliste vaevuste (luumurd, migreen, gripp) leevendajana. Kasutamiseks lahustatakse mumio soojas vees (näiteks 2-3 grammi klaasitäie vee kohta) või segatakse meega ja tarvitatakse seespidiselt mitte üle 0,2 grammi ööpäevas. Haava serva võib niisutada mumiolahusesse kastetud vatiga. Suhkru- ja südamehaigetel ning ka teiste kroonilise haiguste tõttu sünteetilisi ravimed võtvatel inimestel ei soovitata mumioga ise end ravima hakata, sest ravimitel ja mumiol võivad olla ootamatud koosmõjud.
Zlaté Moravce

Zlaté Moravce (ungari keeles Aranyosmarót, saksa keeles Goldmorawitz) on linn Slovakkias Nitra maakonnas, Zlaté Moravce ringkonna halduskeskus. Zlaté Moravce paikneb Žitava jõe ääres, merepinnast 170 kuni 714 meetri kõrgusel. Zlaté Moravce asun Nitrast umbes 24 km idakirdes ja Bratislavast ligikaudu 100 km idas. Asulat on esmamainitud 1113. aastal. Raudteeühenduse sai Zlaté Moravce 1894. aastal. Linnaõigused anti Zlaté Moravcele 1. juulil 1960. Slovakkia 2021. aasta rahvaloenduse andmetel oli Zlaté Moravce elanikest slovakke 89,01%, mustlasi 1,33%, tšehhe 0,5%, ungarlasi 0,3%, poolakaid 0,13% ja hiinlasi 0,11%. Rahvus oli teadmata 8,23%-l elanikest. Bučovice, Tšehhi Hulín, Tšehhi Velké Přílepy, Tšehhi Našice, Horvaatia Sierpc, Poola Szydłów, Poola Sčítanie obyvateľov, domov a bytov 2021 na Slovensku Zlaté Moravce Tourist Channel. Vaadatud 27. novembril 2023 História mesta Mesto Zlaté Moravce. Vaadatud 27. novembril 2023 Number of population by ethnicity in the municipality Zlaté Moravce at 1. 1. 2021 Sčítanie obyvateľov, domov a bytov 2021. Vaadatud 27. novembril 2023